શ્રદ્ધા જે વસ્તુ પર મેંદીની ડિઝાઇન કરીને જુદા-જુદા પીસ તૈયાર કરે છે એવું મુબઈમાં તો કદાચ કોઈ જ નહીં કરી રહ્યું એવું દૃઢતાપૂર્વક જણાવતાં શ્રદ્ધા કહે છે, ‘પ્રોફેશનલી હું મેંદી મૂકવાનું કામ કરી રહી હતી, પણ મને એમાં કાંઈક ખૂટતું હોય એવું લાગતું હતું. હું દરરોજ વિચારતી કે હાથ અને પગ સિવાય મેંદી બીજે ક્યાં અપ્લાય કરી શકાય? કાંઈક નવું જાણવા મળે એ માટે હું દુનિયાના જાણીતા મેંદી-ડિઝાઇનરોનું કામ દરરોજ ઇન્ટરનેટ પર જોતી હતી. ત્યારે મને જાણવા મળ્યું કે ફૉરેનમાં પીઠ સહિતના શરીરના ભાગ પર મેંદી મુકાય છે, પણ મારે કાંઈક હટકે કરવું હતું જે આઇડિયા બ્રિજેટને મળ્યા પછી મને મળ્યો.’ લાકડું, લેધર અને સિલ્ક પર લાઇવ મેંદી મૂકી એને લૅમિનેશન કરીને શ્રદ્ધા વિવિધ પીસ બનાવે છે. જોકે સિલ્કમાં તેને સક્સેસ નથી લાગતું પણ હવે તે કાચ અને કૅન્ડલ પર પણ મેંદીની ડિઝાઇન કરે છે.